**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul 15.07.2022 ora 08.00 – 16.07.2022, ora 08.00**

**I. SITUAŢIA HIDROMETEOROLOGICĂ**

**1. Situaţia și prognoza hidrologică pe râurile interioare și Dunăre, din 16.07.2022, ora 08.00**

**RÂURI:**

**Debitele au fost în general staționare**, exceptând râurile din bazinele hidrografice: Vișeu, Iza, Tur și cursul inferior al Mureșului, unde au fost în ușoară scădere.

Debitele medii zilnice se situează la valori sub mediile multianuale lunare, cu coeficienţi moduli cuprinşi între 30-60%, mai mici (sub 30%) pe râurile din bazinele hidrografice: Iza, Tur, Someş, Crasna, Barcău, Crișuri, Arieș, Târnave, Timiș, Moravița, Caraş, Nera, Cerna, Siret (exceptând cursurile superioare ale Trotuşului şi Buzăului şi cursul superior şi mijlociu al Bistriţei), cursul superior al Mureșului, pe unii afluenţi ai Jiului, Oltului, Vedei şi pe unele râuri din Dobrogea.

Nivelurile pe râuri la stațiile hidrometrice se vor situa sub **COTELE DE ATENȚIE.**

**Debitele vor fi în general staționare.**

Sunt posibile ușoare creșteri de debite pe unele râuri mici din zonele montane, cu o probabilitate mai mare pe cele din centrul și sud-estul țării, ca urmare a precipitațiilor prognozate, sub formă de aversă.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNARE:**

**Debitul la intrarea în țară (secțiunea Baziaș) în intervalul 15.07.2022 – 16.07.2022 a fost staţionar, având valoarea de 2700 m3/s**, sub media multianuală a lunii **iulie (5350 m3/s).**

În aval de Porţile de Fier debitele au fost în scădere pe sectoarele Gruia – Calafat și Zimnicea– Tulcea și în creștere pe sectorul Bechet – Tr. Măgurele.

**Debitul la intrarea în țară (secțiunea Baziaș) va fi în scădere (2600 m3/s).**

În aval de Porțile de Fier debitele vor fi în scădere pe sectoarele Gruia – Corabia şi Olteniţa – Tulcea și staţionare pe sectorul Tr. Măgurele – Giurgiu.

**2.** **Situaţia meteorologică în intervalul 15.07.2022, ora 08.00 – 16.07.2022, ora 08.00**

**A.N.M.** a emis **o INFORMARE Meteorologică**, valabilă în zilele de **15/16.07.2022**, vizând **disconfort termic ridicat, instabilitate atmosferică temporar accentuată,** conform căreia: În intervalul menționat disconfortul termic va fi ridicat, local, în regiunile sudice și sud-estice, iar vineri (15 iulie) și în cele vestice, astfel încât indicele de temperatură-umezeală (ITU) va depăși pragul critic de 80 de unități. Temperaturile maxime vor fi cuprinse în general între 33 și 36 de grade. Vineri, local în regiunile nordice, nord-estice și centrale, iar sâmbătă în cele sudice și sud-estice vor fi perioade cu instabilitate atmosferică accentuată. Vor fi intensificări ale vântului, vijelii (viteze la rafală de peste 60...70 km/h), descărcări electrice, averse ce vor avea și caracter torenţial și izolat grindină. Cantitățile de apă vor depăși pe alocuri 20...30 l/mp.

Aceast mesaj meteorologic a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:*

* - *toate Prefecturile Judeţelor Ţării – INFORMARE Meteorologică.*

**În ţara,** vremea a fost călduroasă în cea mai mare parte a țării, caniculară pe arii extinse în zonele de câmpie, iar disconfortul termic a fost ridicat. *Indicele temperatură-umezeală (ITU) a atins sau depășit ușor pragul critic de 80 de unități local în Muntenia, pe arii restrânse în Oltenia şi Moldova și izolat în Banat și Dobrogea.* Cerul a fost variabil, cu înnorări temporare și averse slabe pe arii restrânse în nord-vestul și estul teritoriului și izolat în centru, iar în Moldova au fost însoțite și de descărcări electrice. Vântul a suflat slab și moderat, cu unele intensificări în Moldova, Dobrogea, Transilvania și pe crestele montane, dar de scurtă durată și în timpul ploilor, care pe raza județului Neamț au luat aspect de vijelie, consemnată la stația meteo Roman. Temperaturile maxime s-au încadrat între 26 de grade la Rădăuți, Sulina, Ocna Șugatag, Darabani, Mangalia, Dej și Suceava și 37 de grade la Focșani, Tecuci, Ianca, Calafat, Adjud și Drobeta-Turnu Severin, iar la ora 06 se înregistrau valori termice cuprinse între 9 grade la Toplița și 23 de grade la București-Băneasa și București-Filaret, Buzău, Drobeta-Turnu Severin, Galați și Urziceni.

***OBSERVAȚII:*** *au fost emise 2 atenționări cod galben, pentru fenomene meteorologice periculoase imediate.*

**La Bucureşti,** vremea a fost caniculară, cu disconfort termic ridicat, indicele temperatură-umezeală (ITU) depăşind ușor pragul critic de 80 de unități în centrul orașului. Cerul a fost variabil, iar vântul a suflat slab și moderat. Temperatura maximă a fost de 36 de grade la toate stațiile meteo, iar la ora 06 se înregistrau 22 de grade la Afumați și 23 de grade la Filaret și Băneasa.

**3. Prognoza meteorologică în intervalul 16.07.2022, ora 08.00 – 17.07.2022, ora 08.00**

**În ţara,** vremea va fi călduroasă în mare parte din țară, caniculară după-amiaza local în sud-est unde și disconfortul termic se va menține ridicat, iar indicele temperatură-umezeală (ITU) va atinge și depăși ușor pragul critic de 80 de unități. Cerul va fi variabil, cu înnorări temporar accentuate după-amiaza și seara, când se vor semnala averse, descărcări electrice și intensificări de scurtă durată ale vântului, care va putea lua și aspect de vijelie, cu rafale de peste 60...70 km/h, local la munte, în regiunile sudice și sud-estice și izolat în rest, cu o probabilitate mai mare în centru și est. Cantitățile de apă vor depăși pe alocuri 20...30 l/mp. Vântul va sufla slab și moderat, cu unele intensificări în Maramureș, Transilvania și sud-vestul Olteniei. Temperaturile maxime se vor încadra între 24 şi 36 de grade, iar cele minime vor fi cuprinse între 6 grade în depresiunile din estul Transilvaniei și 22 de grade pe litoral.

**La Bucureşti,** vremea va fi călduroasă, disconfortul termic se va menține ridicat, iar indicele temperatură-umezeală (ITU) va atinge sau depăși ușor pragul critic de 80 de unități. Cerul va fi variabil, însă după orele prânzului va crește probabilitatea pentru înnorări temporar accentuate, averse, descărcări electrice şi intensificări de scurtă durată ale vântului. Temperatura maximă va fi în jur de 34 de grade, iar cea minimă de 17...19 grade.

**II. CALITATEA APELOR**

**2.1. Pe fluviul Dunarea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagra**

Nu au fost semnalate evenimente deosebite.

**III. CALITATEA MEDIULUI**

**3.1. În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2(dioxid de sulf), ale pragurilor de alertă și informare pentru O3 (ozon) și ale valorii limită zilnice pentru PM10 (pulberi în suspensie cu diametrul < 10 microni) (50 µg/mc).

**3.2. În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3.3. În domeniul supravegherii radioactivităţii mediului**

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

**3.4. În municipiul Bucureşti**

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

**IV. ALIMENTĂRI CU APĂ**

***Administratia Bazinala de Apă Prut-Bârlad***

Județul Vaslui:

* Se mențin prevederile din „Planul de restricții și folosire a apei în perioade deficitare”, treapta a III-a pentru S.C. AQUAVAS S.A. VASLUI – Sucursala Vaslui, din acumularea Solești (râul Vasluieț).

Judetul Iași

* Se mențin prevederile din „Planul de restricții și folosire a apei în perioade deficitare”, treapta a III-a pentru: S.C. PISCICOLA S.RL. Iasi, S.C. Noralex S.A. Iasi, S.C. CC & PES S.R.L. Iasi, prin reducerea debitelor la sursă (r.Miletin – ac.Hălceni) și SC MIHPES SRL Iaşi prin reducerea debitelor la sursa r. Valea Oii – ac. Sârca.

***Administratia Bazinala de Apă* Jiu**

* Începând cu data de 17.05.2022 a fost oprită alimentarea cu apă a conductei de aducțiune Priza Câmpu lui Neag (Buta)- Baraj Valea de Pești pentru efectuarea lucrărilor de înlocuire a acesteia.

***Administratia Bazinala de Apă* Dobrogea-Litoral**

* Având în vedere atingerea pe sectorul Chiciu (km 375)- Izvoarele (km 345)- Cernavodă (km 298)-Hârşova (km 238) a nivelului, respectiv a debitului Fluviului Dunărea corespunzătoare fazei de atenţionare/ avertizare conform prevederilor planului de restricţii și folosirea a apelor în perioadele deficitare pentru BH Dunăre 2021- 2025, va fi instituită **faza de atenționare/avertizare** de către **A.B.A. Buzău-Ialomița, A.B.A. Prut și S.G.A. Tulcea** pentru folosințele se alimentează cu apă din fluviul Dunărea, de **la Chiciu (km 375) -Isaccea– Tulcea- braț Chilia- bra**ț **Sulina.**

***Administratia Bazinala de Apă* Ialomiţa-Buzău**

* Se menţine faza de atenţionare/ avertizare conform prevederilor Planului de restricţii și folosire a apelor în perioadele deficitare pentru B.H. Dunare 2021-2025, instituită de A.B.A. Buzău-Ialomiţa în data de 07.07.2022. Prezenta constituie faza de atenţionare care nu implică aplicare de restricţii la folosinţele consumatoare de apă. Până în prezent nu a fost necesară punerea în aplicare a “Planului de restricţii și folosire a a apei în perioade deficitare – bh Ialomiţa, bh Buzău, bh Călmăţui”.

**Direcția Comunicare**